Diari Oficial de la Generalitat Valenciana


Sumari del DOGV 8050, del 29-05-2017 (2017/3833)

RESOLUCIÓ de 21 d'abril de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 40/16-AIA Elx.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3833


Data del document
:   21-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 21 d'abril de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 40/16-AIA Elx. [2017/3833]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 40/16-AIA Elx.  
  
  
«Declaració d'impacte ambiental  
Expedient: 40/9536-ZJE.  
Títol: Estació de transferència de residus industrials.  
Promotor: JM Codina, SL.  
Autoritat substantiva: Ajuntament d'Elx.  
Localització: Parc Industrial d'Elx, carrer de Tomás Luis de Victoria, 10, del terme municipal d'Elx (Alacant).  
  
Descripció del projecte  
L'objecte d'aquest projecte és la sol·licitud de llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una activitat dedicada a estació de transferència de residus industrials.  
La parcel·la on s'ubica l'activitat està situada en sòl urbà d'ús industrial i segons el certificat municipal l'activitat és compatible amb les determinacions de la normativa urbanística.  
La superfície de la parcel·la és de 1.415 m², amb una nau existent en planta baixa de superfície útil de 1.013 m².  
L'activitat consisteix en la recollida i emmagatzematge temporal de residus, i posteriorment són retirats per gestors autoritzats.  
Descripció del procés productiu  
Una vegada realitzada l'admissió dels residus, es pesen en la bàscula i es registra la documentació següent: registre de quantitats, característiques dels residus, origen, data d'entrada i productor.  
  
Els residus admesos es depositaran en la platja de descàrrega on es realitzarà una classificació manual i es retirarà el material impropi més gran (fustes, paper, cartó, plàstics, etc.) que es depositarà en contenidors per a materials valoritzables.  
Una vegada classificats i separats, els residus de envasos de plàstic no contaminats passaran pel procés de trituració.  
Els residus susceptibles de compactar com és el cartó, paper i envasos metàl·lics, es compactaran i per mitjà de fleixos es realitzaran bales de residus, les quals seran retirades per gestor autoritzat.  
Els envasos que contenen substàncies perilloses s'emmagatzemaran en contenidors específics i la resta de residus valoritzables una vegada classificats seran pesats en la bàscula i retirats per gestor autoritzat.  
La nau industrial té una dimensió per a un emmagatzematge de residus no perillosos de 39 m³ i de residus perillosos de 6 m³.  
Quant a l'equip necessari per a l'exercici de l'activitat:  
- Pont grua.  
- Destrossadora.  
- Cinta transportadora.  
- Premsa.  
Adequació de la nau segons el projecte  
L'activitat disposa de subministrament elèctric, abastiment d'aigua potable i connexions de sanejament per connexió a les infraestructures del polígon.  
En la instal·lació s'utilitzaran contenidors de 10 m³, ubicats en zones diferenciades, perquè una vegada separats els residus es depositen segons la classificació que depén del tipus de residu: envasos de metall i de plàstic, fusta, paper i cartó, metalls mesclats i residus de plàstic, i en un altre tipus de contenidor s'arreplegarà el vidre.  
La solera de la nau és de formigó, i a més disposa d'una pintura impermeabilitzant davant de la possibilitat d'un abocament accidental d'algun residu que estiga contaminat.  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus no perillosos  
120101 Llimadures i ferritges de metalls ferris.  
120102 Pols i partícules de metalls ferris.  
150101 Envasos de paper i cartó.  
150102 Envasos de plàstic.  
150103 Envasos de fusta.  
150104 Envasos metàl·lics.  
160119 Plàstic.  
160120 Vidre.  
170203 Plàstics.  
170407 Metalls mesclats.  
Residus perillosos  
150110\* Envasos que contenen substàncies perilloses.  
Els envasos de plàstic amb substàncies perilloses s'emmagatzemaran en contenidor estanc i posteriorment seran retirats per gestor autoritzat.  
Els residus gestionats seran retirats per gestors autoritzats.  
  
Tramitació administrativa  
Amb data 7 d'abril de 2016, va tindre entrada en la Direcció General de Medi Natural i d'Avaluació Ambiental un ofici de la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, que trasllada l'escrit realitzat per l'Ajuntament d'Elx, el qual adjunta l'expedient de llicència ambiental, promogut per JM Codina, SL, situat en el Parc Industrial d'Elx, carrer de Tomás Luis de Victoria, 10, del terme municipal d'Elx (Alacant).  
  
Adjunta la documentació següent:  
- Estudi d'impacte ambiental.  
- Estudi acústic.  
- Certificat de compatibilitat urbanística.  
- Certificat d'informació pública.  
El 7 de juny de 2016, el Servei d'Avaluació d'Impacte Ambiental emet un informe a l'Ajuntament d'Elx perquè aporte documentació a l'expedient.  
El 22 de novembre de 2016 es registra en el Servei d'Avaluació d'Impacte Ambiental la documentació remesa per l'ajuntament.  
El tràmit d'informació pública s'ha realitzat per un període de 30 dies, per mitjà de la inserció del corresponent anunci en el BOP i la publicació d'un edicte en el tauler d'anuncis de l'ajuntament. Segons indica el certificat emés per l'Ajuntament d'Elx, no s'hi han presentat al·legacions.  
  
Consideracions ambientals  
Les principals afeccions associades a l'activitat seran les següents:  
Quant a la producció de sorolls.  
La principal font de soroll (segons indica l'auditoria acústica) és:  
- Pont grua.  
La instal·lació funcionarà en horari diürn, i l'auditoria acústica realitzada conclou que amb les mesures realitzades a l'activitat es compleixen els valors límit d'emissió sonora aplicables a l'ambient exterior.  
  
Quant a la possible afecció al sòl i aigua.  
Els impactes que l'activitat pot produir en el sòl es deuen a la zona d'emmagatzematge de metalls mesclats, ja que aquests poden estar impregnats de substàncies perilloses, i d'envasos contaminats. Com a mesura preventiva per a evitar aquests efectes l'establiment proposa:  
  
- Tot l'emmagatzematge de residus es realitzarà en l'interior de la nau industrial.  
- La solera de la nau és de formigó i amb pintura impermeabilitzant, davant de la possibilitat d'un abocament accidental d'algun residu que estiga contaminat.  
  
Consideracions jurídiques  
1. El projecte examinat constitueix, segons el que preveu l'apartat 6.c.2., annex I, del Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, un dels supòsits fàctics en què és preceptiva la formulació d'una declaració d'impacte ambiental, després de la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'estació de transferència de residus industrials, promoguda per JM Codina, SL, ubicada en el Parc Industrial d'Elx, carrer de Tomás Luis de Victoria, 10, del terme municipal d'Elx (Alacant), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a casos en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Davant de la possibilitat de vessaments accidentals, oli dels vehicles de transport, carretó i manipulació dels residus, s'ha d'utilitzar material absorbent apropiat (sepiolita o semblant) que es depositaran en envasos adequats i es gestionaran com a residu perillós, i serà posteriorment entregat gestor autoritzat.  
3. S'ha de dur un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat. S'ha d'incloure un control documental de la recepció i entrega dels residus, així com la seua quantitat, naturalesa i codi d'identificació, a més de la documentació acreditativa relativa a accidents, fugues o vessaments, la recollida i la gestió posterior. La documentació del programa de vigilància ambiental ha d'estar a disposició de les autoritats competents.  
4. A la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, i s'han de fer constar els resultats en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
5. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra aquesta resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets es consideren pertinents.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència d'aquesta declaració d'impacte ambiental serà l'establida en l'article 43 de l'esmentada Llei 21/2013.  
  
València, 8 de març de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 21 d'abril de 2017.- El director general de Medi Natural i d'Avaluació Ambiental: Antoni Marzo i Pastor.